stanford-oval/wikipedia huggingface dataset:
Megalosaurus

| Megalosaurus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Tetanurit Tetanurae
Yläheimo::  Spinosauroidea
Heimo::  Megalosauridae
Alaheimo::  Megalosaurinae
Suku::  Megalosaurus  Buckland, 1824
Laji::  bucklandii
Kaksiosainen nimi
 Megalosaurus bucklandii  Mantell, 1827 
Katso myös
   Megalosaurus Wikispeciesissä   Megalosaurus Commonsissa 
Infobox OKNimi-testi OK: 
Megalosaurus (nimen merkitys ”suuri lisko”) on ensimmäinen nimetty dinosaurussuku, jonka ainoa laji on Megalosaurus bucklandii.  Siitä on löydetty hyvin vähän fossiileja, joista tunnetuin lienee sen leukaluu. Megalosauruksella oli pituutta yhdeksän metriä ja painoa noin tonni.
Sillä oli luultavasti kolme kynnellistä sormea, mutta asiasta ei ole täyttä varmuutta,nimittäin megalosaurus oli hyvin varhainen teropodi, ja kuten esim. ceratosauruksella, sillä saattoi olla neljä kynnelistä sormea. Lisäksi sillä oli kolme kynnellistä varvasta ja erittäin  terävät hampaat, joten se oli valmis hyökkäämään isojenkin kasvinsyöjädinosauruksen kimppuun. Megalosauruksen luokittelusta ei ole varmuutta fossiilien vajaavaisuuden vuoksi. Jotkut tutkijat luokittelevat sen lähemmäs Podokesauridae-heimoa, toiset taas Ceratosauridae-heimoon, jotkut Spinosauridae-heimoon.
Historia

Megalosauruksen ensimmäiset fossiilit löydettiin jo 1700-luvulla Englannista. Myöhemmin, 1820-luvulla siitä löydettiin vähän lisääkin fossiileja. Pian tätä hirmuliskoa alettiin kuvitella nelijalkaiseksi, matalaksi ja raskaaksi pedoksi. Itse asiassa sen nimeäjä William Buckland ja muut ajattelivat Megalosauruksen vain ylisuureksi liskoksi.
Tosiasiassa Megalosaurus oli nopea, kahdella jalalla liikkuva peto. Mutta ajatus siitä, että pelottava peto olisi joskus kävellyt Englannin maaseudulla, varmasti kauhistutti asiasta kuulleita. Megalosaurus eli jurakaudella 170–150 miljoonaa vuotta sitten.
Mannerheimin muistolaatta (Latvia)

Mannerheimin muistolaatta Latvian Aprikin kartanon päärakennuksen seinässä paljastettiin 28. toukokuuta 2016. Mannerheim ja hänen vaimonsa Anastasia Arapova omistivat kartanon 1901–1912. Pariskunnan avioeron jälkeen kartano myytiin, ja Mannerheim keskittyi sotilasuralle. Muistolaatan aloitteentekijöitä ovat olleet Suomen aiempi Latvian suurlähettiläs Kirsti Eskelinen ja Latvian tiedeakatemian professori Ojars Sparitis. Hanketta tuki Marsalkka Mannerheimin perinnesäätiö. Laatta on pääoven vieressä. Laatan on suunnitellut latvialainen taiteilija Jānis Strupulis.
Marlene Lenz

Marlene Lenz
Marlene Lenz (s. 4. heinäkuuta 1932 Berliini) on saksalainen kristillisdemokraattisen unionin poliitikko. Hän istui Euroopan parlamentin jäsenenä Euroopan kansanpuolueen ryhmässä vuosina 1979–1999.
Lenzin isä oli juristi Otto Lenz, joka oli natsien vangitsemana huhtikuuhun 1945 saakka ja josta tuli yksi Saksan kristillisdemokraattisen unionin perustajista. Lenz opiskeli taloustiedettä ja kieliä Heidelbergin yliopistossa vuosina 1951–1953. Hän sai kielenkääntäjän pätevyyden englannin ja ranskan kielissä. Euroopan parlamentissa Lenz oli muun muassa Euroopan kansanpuolueen ryhmän varapuheenjohtaja ja vuosina 1984–1987 naisten oikeuksien komitean puheenjohtaja. Lisäksi hän toimi muun muassa Europäische Frauen Unionin pääsihteerinä ja varapuheenjohtajana, kristillisdemokraattisen unionin naisjärjestön Frau und Politik -lehden päätoimittajana sekä Saksan liittopäivien palveluksessa neuvonantaja- ja asiantuntijatehtävissä.
Lenz toimi Bonnin paikallispolitiikassa ja kuului Saksan katolilaisten keskuskomitean hallitukseen.
Aiheesta muualla

Marlene Lenz Euroopan parlamentin jäsenet. Euroopan parlamentti.
Matkalla San Franciscoon

| Matkalla San Franciscoon Edu Kettunen |
| --- | --- | --- |

Studioalbumin tiedot
 Äänitetty : 2008
 Julkaistu: 3. syyskuuta 2008
 Tuottaja(t): Edu Kettunen
 Tyylilaji: pop
 Kesto: 38.00
 Levy-yhtiö: Edel Records Finland
Listasijoitukset
  Suomen virallinen lista: 39.
Edu Kettusen muut julkaisut
| Tarpeeks jotain 2006 | Matkalla San Franciscoon 2008 | Taivaanranta-paikka 2009 |
Matkalla San Franciscoon on suomalaislaulaja Edu Kettusen 11. studioalbumi. Se julkaistiin 3. syyskuuta 2008.
Albumi nousi Suomen virallisen listan sijalle 39.
Kappaleet

Sävellykset, sanoitukset ja sovitukset: Edu Kettunen.
Matkalla San Franciscoon – 4.04
James Douglas Morrison on kuollut – 3.27
Rautakaupunki – 3.33
Näkymätön koira – 3.36
Rooma – 3.49
Marraskuun tarinoita – 3.26
Koirien taivas – 3.04
Vähän kerrallaan – 3.23
Erilainen taivas – 2.55
Tuulenhuiske – 4.12
Toukokuu – 2.18
Muusikot

Roosa Kerkola – klarinetti
Ninni Poijärvi – viulu, haitari, laulu
Pasi Kerkola – kosketinsoittimet
Pete Viitala – saxofoni
Edu Kettunen – kitarat, kosketinsoittimet, basso, rummut, lyömäsoittimet, melodica, mandoliini, laulu ym.
Arvostelut

Soundi:
Megalorhina

| Megalorhina |
| --- | --- |
 Mecynorhina harrisi pallescens -koiras ja -naaras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Goliathini
Suku::  Mecynorhina
Alasuku::  Megalorhina  Westwood, 1847
Lajit
 Mecynorhina harrisi Mecynorhina harrisi eximia  Mecynorhina harrisi harrisi  Mecynorhina harrisi pallescens  Mecynorhina harrisi peregrina  Mecynorhina harrisi procera  Mecynorhina taverniersi 
Katso myös
   Megalorhina Commonsissa 
Infobox OKNimi-testi OK: 
Megalorhina on lehtisarvisiin kuuluva ryhmä kovakuoriaisia, joka luetaan Mecynorhina-suvun alasuvuksi.
Aiheesta muualla

Esiintymismerkintöjä maailmankartalla, Discover Life - Global Mapper (englanniksi)
Megalorrhina (Genus), ZipcodeZoo.com (englanniksi)
Megalorrhina harrisi pallescens, Coleoptera.wz.cz (Arkistoitu – Internet Archive) (englanniksi)
Mauno Suomi

Petter Mauno Armas Suomi (30. huhtikuuta 1894 Turku – 17. joulukuuta 1955 Tampere) oli suomalainen urkuri.
Suomi opiskeli aluksi urkukoulussa Turussa. Vuonna 1917 hänellä olivat meneillään Helsingissä suoritetut opinnot Oskar Merikannon johdolla. Vuonna 1925 hän suoritti diplominsa Helsingin musiikkiopistossa/Sibelius-Akatemiassa opettajanaan Elis Mårtenson. Lisäksi Suomi sai opetusta Marcel Duprélta ja pianonsoitossa Ilmari Hannikaiselta. Hän työskenteli vuosina 1926–1955 Tampereen tuomiokirkon urkurina. Suomi oli mukana perustamassa Tampereen musiikkiopistoa ja toimi sen ensimmäisenä rehtorina.
Suomi tunnettiin improvisoinnistaan ja Johann Sebastian Bachin teosten tulkinnoistaan. Hänelle myönnettiin director musiceksen arvonimi.
Mercury

Mercury voi viitata seuraaviin asioihin:
Mercury, Yhdysvaltain avaruusohjelma
Mercury Theatre, teatteriseurue
Mercury Records, levy-yhtiö
Mercury Prize, musiikkipalkinto
Mercury, automerkki
Phoenix Mercury, koripalloseura
Mercurysaaret, Uudessa-Seelannissa
Mercury (Savoie), kunta Ranskassa
Ferranti Mercury, 1950-luvun tietokone
Mercury, ohjelmointikieli
Mercury Marine, venemoottoreiden valmistaja
Mercury Messenger, pikaviestinohjelma
Boeing E-6 Mercury, yhdysvaltalainen johtokeskus- ja kommunikaatiolentokone
Archer Maclean’s Mercury, pulmapeli.
Daniela Mercury (s. 1965), brasilialainen laulaja
Freddie Mercury (oik. Farrokh Bulsara, 1946–1991), englantilainen rocklaulaja
Max Mercury, supersankari DC Comicsin sarjakuvissa.
Macao – syntisten saari

| Macao – syntisten saari> Macao |
| --- | --- |

Ohjaaja:  Josef von Sternberg Nicholas Ray (ei mainittu)
Käsikirjoittaja:  Bernard C. Schoenfeld Stanley Rubin George Bricker (ei mainittu) Edward Chodorov (ei mainittu) Norman Katkov (ei mainittu) Frank L. Moss (ei mainittu) Walter Newman (dialogi; ei mainittu)
Perustuu:  Robert Creighton Williamsin tarinaan
Tuottaja:  Alex Gottlieb Vastaava tuottaja: Samuel Bischoff Howard Hughes
Säveltäjä:  Anthony Collins Jule Styne
Kuvaaja:  Harry J. Wild
Leikkaaja:  Samuel E. Beetley
Tuotantosuunnittelija:  Albert S. D'Agostino
Pääosat:  Robert Mitchum Jane Russell William Bendix
Valmistustiedot
Valmistusmaa:  Yhdysvallat
Tuotantoyhtiö:  RKO Radio Pictures
Levittäjä:  RKO Pictures Netflix
Ensi-ilta:   30. huhtikuuta 1952  2. tammikuuta 1953
Kesto:  81 minuuttia
Alkuperäiskieli:  englanti (esiintyy myös kantoninkiinaa ja japania)
Aiheesta muualla
IMDb 
Elonet
AllMovie
Infobox OKNimi-testi OK: 
Macao – syntisten saari (engl. Macao) on vuonna 1952 ensi-iltansa saanut Josef von Sternbergin ja Nicholas Rayn ohjaama yhdysvaltalainen film noir -tyylinen seikkailuhenkinen rikosdraamaelokuva, jonka pääosissa ovat Robert Mitchum, Jane Russell ja William Bendix. Jännityselokuva kertoo amerikkalaisesta seikkailijasta ja yökerholaulajattaresta Macaon pahamaineisessa satamakaupungissa. Russell laulaa elokuvassa laulut ”Ocean Breeze”, ”You Kill Me” ja ”One for My Baby (and One More for the Road)”.
Macao – syntisten saari perustuu Robert Creighton Williamsin tarinaan, jonka pohjalta Bernard C. Schoenfeld, Stanley Rubin, George Bricker, Edward Chodorov, Norman Katkov, Frank L. Moss ja Walter Newman tekivät elokuvan käsikirjoitusta. Käsikirjoittajista ainoastaan Schoenfeld ja Rubin mainitaan elokuvan alkuteksteissä. RKO Radio Pictures oli elokuvan tuotanto- ja levittäjäyhtiönä.
Juoni

Kolme amerikkalaista matkustaa laivalla Hongkongista Macaon satamakaupunkiin. Tulinen Julie Benson (Jane Russell) on onnenonkija, joka työskentelee yökerholaulajattarena ja Nick Cochran (Robert Mitchum) on entinen sotilas ja kulkuri, joka ikävän sattumuksen vuoksi karkasi Yhdysvaltain armeijasta. Nickin kiinnostus Julieta kohtaan alkaa laivamatkalla. Trumble-nimiseksi myyntimieheksi esittäytyvä poliisi Brian (William Bendix) haluaa saada kiinni paikallisen kasinon omistaja Vincent Halloranin (Brad Dexter), kansainvälisen poliisinkin huomion herättänyt rikollinen, jossa herää epäilyjä Bensonia, Cochrania ja Trumblea kohtaan. Macaossa kukaan ei ole sitä miltä näyttää.
Näyttelijät

| 0 | 1 | 2 |
| --- | --- | --- |
|  Robert Mitchum  | … |  Nick Cochran   |
|  Jane Russell  | … |  Julie Benson   |
|  William Bendix  | … |  Lawrence C. Trumble / luutnantti Brian   |
|  Gloria Grahame  | … |  Margie   |
|  Thomas Gomez  | … |  poliisiluutnantti Sebastian   |
|  Brad Dexter  | … |  Vincent Halloran   |
|  Edward Ashley  | … |  Martin Stewart   |
|  Philip Ahn  | … |  Itzumi   |
|  Vladimir Sokoloff  | … |  Kwan Sum Tang   |
|  Don Zelaya  | … |  Gimpy   |
Laulut

| Kappale | Esiintyjä | Säveltäjä | Sanoittaja |
| --- | --- | --- | --- |
| ”Ocean Breeze” | Jane Russell | Jule Styne | Leo Robin |
| ”You Kill Me” | Jane Russell | Jule Styne | Leo Robin |
| ”One for My Baby (and One More for the Road)” | Jane Russell | Harold Arlen | Johnny Mercer |
Tuotanto

RKO Radio Pictures osti Robert Creighton Williamsin tarinan elokuvaoikeudet elokuussa 1949. Margien rooliin harkittiin Lisa Faradaytä, Joyce McKenzietä ja Jane Greeriä, mutta rooli meni lopulta Gloria Grahamelle. Vincent Halloranin rooliin harkittiin ennen Brad Dexterin palkkaamista William Tallmania ja George Macreadya. Elokuvan tuotanto alkoi 22. elokuuta 1950. Macaota kuvattiin Kiinassa Hongkongissa ja Macaossa ja Kaliforniassa Los Angelesin San Pedrossa ja Malibussa. Kuvaukset saatiin päätökseen 19. lokakuuta 1950.
Jälkituotannon aikana elokuvaa leikattiin sen verran, että vastaavana tuottajana ollut Samuel Bischoff määräsi elokuvaan paljon uusia kohtauksia ja ottoja sekä käsikirjoituksen muokkaamista. Elokuvan ohjaaja von Sternberg kieltäytyi ohjaamasta uusia kohtauksia ja ottoja, joten hänen tilalleen palkattiin Robert Stevenson ja Nicholas Ray. Stevenson ohjasi uusintaottoja 12.-13. helmikuuta 1951 ja Ray heinäkuun 18. päivästä elokuun 2. päivään 1951, jonka aikana tuottajana oli Jerry Wald. Myös Mel Ferrer ohjasi uusintaottoja yhden päivän ajan heinäkuussa 1951. Avioliitossa olleet Nicholas Ray ja Gloria Grahame erosivat asumuseroon elokuvan jälkituotannon aikana.
Julkaisu ja vastaanotto

Macao – syntisten saari sai ensi-iltansa Yhdysvalloissa, New Yorkissa 30. huhtikuuta 1952. Elokuvan Suomen ensi-ilta oli 2. tammikuuta 1953. Macao tuotti ilmestymisvuonnaan Yhdysvalloissa 1,1 miljoonan dollarin lipputulot. Macao on saanut elokuvakriitikoilta sekalaisen vastaanoton, mutta Russellin ja Mitchumin roolisuorituksia on ylistetty. Rotten Tomatoes -sivuston mukaan yhdeksän arvostelun perusteella laskettuna kriitikoiden arvosteluista 44 prosenttia on positiivista. Vuonna 1987 elokuva julkaistiin VHS:nä niin Yhdysvalloissa kuin Suomessakin. Macaon ensimmäinen DVD-julkaisu ilmestyi Yhdysvalloissa 23. tammikuuta 2007.
Aiheesta muualla

Macao – syntisten saari Internet Movie Databasessa (englanniksi)
Macao – syntisten saari Elonet.
Macao – syntisten saari AllMoviessa. (englanniksi)
Macao – syntisten saari TCM Movie Databasessa (englanniksi)
Elokuvan traileri YouTubessa (englanniksi)
Jane Russellin elokuvassa laulama ”One for My Baby (and One More for the Road)” (englanniksi)
Wikimedia Commonsissa on kuvia tai muita tiedostoja aiheesta .
Jane Russell elokuvan trailerissa
Mercurius (voivodi)

| Mercurius> Transilvanian voivodi |
| --- | --- |
 n. 1103, 1111 - 1113  
Edeltäjä:  Zoltan Erdőelvi
Seuraaja:  Leustachius Rátót
Henkilötiedot
Mercurius (unk. Merkúr) oli unkarilainen aatelinen, joka toimi Transylvanian voivodina n. 1111 - 1113, Unkarin kuningas Kálmánin alaisuudessa. Mercurius piti hallintoaan Bălgradin kaupungissa.
Maróneia-Sápes

| Maróneia-Sápes Maróneia-Sápeen kunta Μαρώνεια-Σάπες Δήμος Μαρώνειας-Σαπών |
| --- | --- |
 Kunnan sijainti
 Maróneia-Sápes
 Koordinaatit: 41°02′N, 25°42′E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Rodópi
Hallinto:  
 – Asutustyyppi:  kunta
 – Kallikrates-koodi:  0104
 – Kuntakeskus:  Sápes
Pinta-ala:  
 – Kokonaispinta-ala:  640,1 km²
Väkiluku (2011):  14 733
 – Väestötiheys:  23,02 as./km²
Aikavyöhyke:  UTC+2
 – Kesäaika:  UTC+3
 
 www.maroneia-sapes.gr 
Infobox OKVirheellinen NIMI-arvo: 
Maróneia-Sápes (kreik. Μαρώνεια-Σάπες eli Δήμος Μαρώνειας-Σαπών, Dímos Maróneias-Sapón) on Kreikan kunta, joka sijaitsee Rodópin alueyksikössä Itä-Makedonian ja Traakian alueella. Kunnan pinta-ala on 640,1 neliökilometriä ja väkiluku 14 733 (vuonna 2011). Kunnan kuntakeskus on Sápes.
Maróneia-Sápes sijaitsee Kreikan koillisosassa Traakianmeren rannalla. Kunta syntyi, kun Maróneia ja Sápes yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Maróneia-Sápeen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Maróneia | Amáranta | Amáranta | 624 |
| Maróneia | Amáranta | Ísalo | 490 |
| Maróneia | Amáranta | Kallithéa | 137 |
| Maróneia | Amáranta | Pámforo | 235 |
| Maróneia | Amáranta | Vákos | 432 |
| Maróneia | Ímeros | Ampelákia | 6 |
| Maróneia | Ímeros | Ímeros | 270 |
| Maróneia | Maróneia | Ágios Charálampos | 3 |
| Maróneia | Maróneia | Áno Askités | 49 |
| Maróneia | Maróneia | Askités | 68 |
| Maróneia | Maróneia | Maróneia | 427 |
| Maróneia | Maróneia | Platanítis | 23 |
| Maróneia | Mírana | Mírana | 286 |
| Maróneia | Mírana | Salmóni | 345 |
| Maróneia | Mírana | Vénna | 619 |
| Maróneia | Pelagía | Pelagía | 44 |
| Maróneia | Proskynités | Alkyóna (Alkyóni) | 6 |
| Maróneia | Proskynités | Kryonéri | 50 |
| Maróneia | Proskynités | Léfkes | 14 |
| Maróneia | Proskynités | Paratheristikós Oik. Synet/smós Ypal. DEI Komotinís | 16 |
| Maróneia | Proskynités | Profítis Ilías | 34 |
| Maróneia | Proskynités | Proskynités | 597 |
| Maróneia | Xylaganí | Ergáni | 347 |
| Maróneia | Xylaganí | Néa Pétra | 48 |
| Maróneia | Xylaganí | Xylaganí | 1 180 |
Maróneia: Yhteensä: 6 350
| Sápes | Amfía | Amfía | 359 |
| Sápes | Arísvi | Arísvi | 1 054 |
| Sápes | Evrínos | Evrínos | 455 |
| Sápes | Iásio | Iásio | 83 |
| Sápes | Kizári | Kizári (Kizário) | 45 |
| Sápes | Krovýli | Krovýli | 129 |
| Sápes | Krovýli | Palaiá Krovýli | 277 |
| Sápes | Krovýli | Petrotá | 10 |
| Sápes | Lofári | Aetólofos | 39 |
| Sápes | Lofári | Lofári (Lofário) | 489 |
| Sápes | Néa Sánta | Néa Sánta | 188 |
| Sápes | Sápes | Aetokoryfí | 87 |
| Sápes | Sápes | Arsákeio | 660 |
| Sápes | Sápes | Chamiló | 179 |
| Sápes | Sápes | Kassiterá | 17 |
| Sápes | Sápes | Protáto | 278 |
| Sápes | Sápes | Sápes | 3 351 |
| Sápes | Sápes | Tsiflíki | 87 |
| Sápes | Sápes | Vélki (Vélkio) | 329 |
| Sápes | Strými | Dióni | 166 |
| Sápes | Strými | Strými | 101 |
Sápes: Yhteensä: 8 383
Yhteensä: 14 733
Aiheesta muualla

Δήμος Μαρώνειας-Σαπών (Arkistoitu – Internet Archive). Maróneia-Sápeen kunnan verkkosivut. (kreikaksi)
Itä-Makedonian ja Traakian alue
| --- | --- |
Dráman alueyksikkö:   Doxáto  Dráma  Káto Nevrokópi  Paranésti  Prosotsáni 
Évroksen alueyksikkö:   Alexandroúpoli  Didymóteicho  Orestiáda  Samothráki  Souflí 
Kaválan alueyksikkö:   Kavála  Néstos  Pangaío 
Rodópin alueyksikkö:   Arrianá  Íasmos  Komotiní  Maróneia-Sápes 
Thásoksen alueyksikkö:  Thásos
Xánthin alueyksikkö:   Ávdira  Mýki  Tópeiros  Xánthi
Mark Dekanich

| Mark Dekanich> Henkilötiedot |
| --- | --- |
Syntynyt: 10. toukokuuta 1986 (ikä 38) North Vancouver, BC, Kanada
Kansalaisuus:   Kroatia  Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  87 kg
Seura
Seura:  Reading Royals
Sarja:  ECHL
Pelinumero:  31
Pelaajaura
Pääsarjaura:  2011–
Aik. seurat:  Milwaukee Admirals (AHL) Cincinnati Cyclones (ECHL) Nashville Predators (NHL) Springfield Falcons (AHL) St. John's IceCaps (AHL) Medveščak Zagreb (KHL) South Carolina Stingrays (ECHL) Hershey Bears (AHL) Lehigh Valley Phantoms (AHL)
NHL-varaus:  146. varaus, 2006 Nashville Predators
Mark Adam Dekanich (s. 10. toukokuuta 1986 North Vancouver, Brittiläinen Kolumbia, Kanada) on kroatialais-kanadalainen jääkiekkomaalivahti, joka edustaa ECHL-liigassa pelaavaa Reading Royalsia.
Ura > Maajoukkueura

Dekanich edusti Kroatiaa 1. divisioonan B-lohkon maailmanmestaruuskilpailuissa vuonna 2015.
Muuta

Dekanichilla on kroatialaiset sukujuuret. Hän on Medveščak Zagrebissa pelatessaan hankkinut myös Kroatian kansalaisuuden.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2015 | MMd1 B | 5 | 2 | 2 | 260 | 11 | 0 | 2.54 | 91,4 |
Martimojärvi

| Tietoja |  |
| --- | --- |
Koordinaatit:: 65.8226°, 25.2221°
Päävesistö:: Simojoki
Pinta-ala: 2,5478km²
Syvyys: 1-2m
Rantaviiva: 8,96km
Korkeustaso: 66,6m
Martimojärvi on 255 hehtaarin kokoinen järvi Simojoki-päävesistössä. Se sijaitsee Martimoaavan soidensuojelualueella ja kuuluu Kemijoen vesienhoitoalueeseen. Martimojärven järvialueeseen kuuluu myös Pikkujärvi. Järven ympärillä on runsaasti muitakin pieniä suolampia. Järven eteläpuolella on Martimojärven allikkoalue. Allikkoalue on herkkää linnustoaluetta, joka tulee ottaa huomioonpesimäaikana alueella liikkuessa. Martimojärvestä, Pikkujärven eteläpuolelta, erkanee Martimo-oja, joka laskee Simojokeen.
Linnut

Martimojärven alueellaa pesii yli 50 eri lintulajia. Alueella on havaittu pesivän muun muassa laulujoutsen, metso, kanahaukka, metsähanhi, kaakkuri, liro, lapinpöllö, mersäkirvinen, punarinta ja harmaasieppo.
Kalastus

Martimojärvi on ruskeavetistä ja sen kasvillisuus karua. Martimojärvestä voi saada ahventa, haukea ja lahnaa.
Retkeily

Martimojärvelle kulkee Järviaavan retkeilyreitti. Reitti lähtee Hangassalmen ahon p-paikalta ja kulkee polkua ja pitkospuita pitkin Martimojärvelle ja sieltä lintutornin kautta takaisin. Reitti on rengasreitti. Reitin varrella löytyy Martimojärven laavu.
Martimoaavan vaelluspolku yhdistyy myös Järviaavan reittiin. Vaelluspolku kulkee alueen halki Hangassalamenahosta Kivalon p-paikalle. Reitin varrella on kaksi autiotupaa: Koivuselän autiotupa ja Saunasaaren autiotupa.
Marlene Lawston

Marlene Lawston (s. 1. tammikuuta 1998) on yhdysvaltalainen lapsinäyttelijä. Hän on näytellyt elokuvassa Flightplan (2005), jossa hän esitti Julia Prattia ja hän on ollut myös elokuvassa Dan in Real Life (2007), jossa hän esitti Lilly Burnsia. Hän on näytellyt myös televisiosarjassa Kova laki vuonna 2006. Marlene esitti sarjassa Julie Grantia.
Aiheesta muualla

Marlene Lawston Internet Movie Databasessa. (englanniksi)
Merimieseläkekassa

Merimieseläkekassa (MEK) on Suomen vanhin yksityisen sektorin eläkelaitos. Sen toimintaa valvovat sosiaali- ja terveysministeriö ja finanssivalvonta.
Merimieseläkekassan toiminnan perustana oleva merimieseläkelaki (MEL) astui voimaan 1. kesäkuuta 1956.  Samana vuonna perustetun Merimieseläkessan tehtävänä on huolehtia suomalaisilla ulkomaanliikenteen kauppa-aluksilla ja jäänmurtajilla työskentelevien merenkulkijoiden lakisääteisestä työeläketurvasta. Eläkekassa myöntää ja maksaa merenkulkijoille ansiotyöhön perustuvia MEL-eläkkeitä.
Vuonna 2019 eläkekassan vakuuttamia työntekijöitä oli noin 7 400 ja eläkkeensaajia noin 8 200. MEL-eläke antaa turvan vanhuuden, työkyvyttömyyden tai työttömyyden varalle. Kuolemantapauksissa merenkulkijan lähiomaiset voivat saada perhe-eläkettä.
Merimieseläkekassan toimitusjohtaja on ollut 1. tammikuuta 2021 alkaen Jari Puhakka.
Aiheesta muualla

Merimieseläkekassan verkkosivut
Merimieslähetys

Kansainvälisen merimieslähetyksen tunnus.
Merimieslähetys on merimiesten sekä muiden vakituisen kotimaansa ulkopuolella asustavien henkilöiden parissa tehtävää lähetystyötä.
Uskonnollisen sisällön lisäksi siihen kuuluu kulttuurista työtä sekä sosiaalista avustustyötä, jota tehdään sen tarvitsijan omasta uskonnosta riippumatta. Merimieslähetystä tekevät eri maiden merimieskirkot, jotka toimivat usein sekä kotimaassa että ulkomailla.
Kansainvälisenä merimieskirkkojen yhdyssiteenä toimiin International Christian Maritime Association (ICMA), jolla on jäsenyhdistyksiä 21 ja näillä liki 900 toimipistettä. Suomalaista merimieslähetystä hoitaa vuonna 1875 perustettu Suomen Merimieskirkko. Sillä on nykyään säännöllistä toimintaa Suomen satamien lisäksi 14 maassa Euroopassa ja Kaakkois-Aasiassa. Suomessa toimii myös Saksan merimieslähetys.
Aiheesta muualla

ICMA:n kotisivut
Suomen Merimieskirkon kotisivut (Arkistoitu – Internet Archive)